Explozii „chirurgicale”. Cum au fost detonate pagerele din Liban, astfel încât să nu îl lovească decât pe posesorul aparatului
Explozia pagerelor și walkie-talkie-urilor aparținând membrilor grupării teroriste Hezbollah - operațiune care a avut loc în Liban marți și miercuri și soldată cu zeci de morți și mii de răniți - a fost declanșată astfel încât să nu lovească decât pe posesorul aparatului de comunicare, a relatat sâmbătă seara canalul de televiziune israelian N12. Această operațiune, atribuită pe scară largă Israelului, chiar dacă nu a fost revendicată oficial, a provocat cel puțin 30 de morți și mii de răniți printre membrii grupării teroriste, scrie Agerpres.